CELEX: 32015R1721
Language: lt
Date: 2015-09-22 00:00:00
Title: 2015 m. rugsėjo 22 d. Komisijos įgyvendinimo reglamentas (ES) 2015/1721 dėl tam tikrų prekių klasifikavimo Kombinuotojoje nomenklatūroje

29.9.2015   
            
            
               LT
            
            
               Europos Sąjungos oficialusis leidinys
            
            
               L 252/3
            
         KOMISIJOS ĮGYVENDINIMO REGLAMENTAS (ES) 2015/1721
   2015 m. rugsėjo 22 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugsėjo 22 d.
      
         
            Komisijos vardu
         
         
            Pirmininko pavedimu
         
         Heinz ZOUREK
         
            Mokesčių ir muitų sąjungos generalinio direktorato generalinis direktorius
         
      
   
   
      (1)  OL L 256, 1987 9 7, p. 1.
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
   
      PRIEDAS
      
                  Prekių aprašymas
               
               
                  Klasifikavimas (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Neišdoroti dvigeldžiai jūriniai moliuskai (Meretrix meretrix, Meretrix lyrata) geldelėse, apdoroti termiškai, vėliau užšaldyti, glaudžiai supakuoti tinkliniuose maišuose, pateikiami 10 kg pakuotėse.
                  Terminio apdorojimo metu dvigeldžiai jūriniai moliuskai mažiausiai 7 minutėms panardinami į 98 °C–100 °C temperatūros vandenį. Šio panardinimo metu dvigeldžių jūrinių moliuskų vidaus temperatūra 90 sekundžių siekia ne mažiau kaip 90 °C.
                  Produktas nėra tinkamas tiesiogiai vartoti.
               
               
                  1605 56 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 1605 ir 1605 56 00 atitinkančiais prekių aprašymais.
                  Paprasto nuplikinimo (blanširavimo), kuris yra lengvas apdorojimas karščiu, nesukeliantis virimo, atveju produktas galėtų būti priskirtas 3 skirsniui (žr. taip pat Kombinuotosios nomenklatūros (KN) paaiškinimų 3 skirsnio paaiškinimų Bendrųjų nuostatų 2 punktą). Tačiau dvigeldžiai jūriniai moliuskai, kurių terminio apdorojimo metu vidaus temperatūra 90 sekundžių siekia ne mažiau kaip 90 °C, laikytini ne blanširuotais, bet virtais dvigeldžiais jūriniais moliuskais.
                  Todėl produktas klasifikuotinas kaip paruošti dvigeldžiai jūriniai moliuskai priskiriant KN kodą 1605 56 00.